Напрыканцы вясновага месяца дзеці разам з настаўнікамі адпраўляюцца ў невялічкае падарожжа — наведваюць мясціны былога радавога маёнтка Цяпінскага. На жаль, ад яго засталося няшмат напамінаў... Якім быў — дакладна хто скажа? Бо, напрыклад, раней ва ўсіх крыніцах памылкова зазначалася, што знаходзіўся ён менавіта ў самім Цяпіна. Аднак на самай справе пабудова стаяла на Двары Цяпіна. Адлегласць жа паміж вёскай і Дваром — каля трох кіламетраў. Іх спрадвеку раздзяляюць вялікае поле, балацявіна і рэчка. Зараз, каб трапіць з Цяпіна ў Двор, трэба ехаць праз вёску Запружаны.